उन्होंने कहा कि उनकी सरकार ने नारी सशक्तीकरण व स्वरोजगार के लिए कई कदम उठाए हैं। इनका असर भी दिखने लगा है। अब फस्र्ट डिवीजन से मैट्रिक पास करने वाली लड़कियों को दस हजार रुपए दिए जाएंगे। पहले अल्पसंख्यक समुदाय की लड़कियों को फर्स्ट डिवीजन से मैट्रिक पास करने पर दस हजार रुपए देने की योजना शुरू हुई, जिसका नतीजा हुआ कि फर्स्ट डिवीजन से पास करने वाली अल्पसंख्यक लड़कियों की तादाद चौगुनी बढ़ गई। स्कूली छात्राओं को पोशाक व साइकिल दी जा रही है, जिससे उनमें पढ़ने की और ललक जगी है। अब लड़कों को भी साइकिल दी जाएगी। पंचायतों में महिलाओं को पचास फीसदी आरक्षण का नकल केन्द्र भी करने जा रहा है।